Вечар 26 чэрвеня прысвечаны белетнаму мастацтву. На галоўнай фестывальнай сцэне, якая размешчана ва ўнутраным двары замка Радзівілаў, былі прадстаўлены спектаклі “Жар-птушка” І. Стравінскага і “Шахерэзада” М. Рымскага-Корсакава са спадчыны легендарных “Рускіх сезонаў” Сяргея Дзягілева. Беларускія гледачы маглі бачыць гэтыя балеты практычна ў першасным выглядзе – такімі, як іх задумаў у пачатку мінулага стагоддзя вялікі рускі харэограф Міхаіл Фокін. А сцэнаграфія выдатнага мастака, ураджэнца Беларусі Лявона Бакста адноўлена па яго арыгінальных эскізах і малюнках.